钦定古今图书集成/方舆汇编/边裔典/第062卷 > 隋
## 钦定古今图书集成/方舆汇编/边裔典/第062卷 > 隋

### 高祖开皇元年吐谷浑寇弘州遣上柱国元谐击破之立其高宁王移兹裒素为河南王

按《隋书高祖本纪》，“开皇元年八月，遣行军元帅乐安
公元谐击吐谷浑于青海，破而降之。”按《吐谷浑传》，
吐谷浑本辽西鲜卑徒河涉归子也。初，涉归有二子，
庶长曰吐谷浑，少曰若洛廆。涉归死，若洛廆代统部
落，是为慕容氏。吐谷浑与若洛廆不协，遂西度陇，止
于甘松之南，洮水之西，南极白兰山数千里之地。其
后“遂以吐谷浑”为国氏焉。当魏、周之际，始称可汗。都
伏俟城，在青海西十五里。有城郭而不居，随逐水草。
官有王公仆射、尚书郎中、将军。其主以皂为帽，妻戴
金花。其器械衣服，略与中国同。其王公贵人多戴羃
䍦。妇人裙襦辫发，缀以珠贝。国无常税，杀人及盗马
者死，馀坐则征物以赎罪。风俗颇同突厥。丧有服制，
葬讫而除。性皆贪忍。有大麦、粟、豆。青海周回千馀里，
中有小山，其俗至冬辄放牝马于其上，言得龙种。吐
谷浑尝得波斯草马，放入海，因生骢驹，能日行千里，
故时称“青海骢”焉。多犛牛，饶铜铁、朱砂，地兼鄯善、且
末西北有流沙数百里。夏有热风，伤毙行旅。风之将
至，老驼预知之，则引项“而鸣；聚立，以口鼻埋沙中；人
见则知之，以毡拥蔽口鼻而避其患。”其主夷吕《在周》，
数为边寇，及开皇初，以兵侵弘州，高祖以弘州地旷人梗，因而废之。遣上柱国元谐率步骑数万击之。贼
悉发国中兵，自曼头至于树敦，甲骑不绝。其所署河
西总管、定城王《锺利房》及其太子可博汗，前后来拒
战，谐频击破之，俘斩甚众。夷吕大惧，率其亲兵远遁，
其名王十三人各率部落而降。上以其高宁王移兹
裒素得众心，拜为大将军，封河南王，以统降众，自馀
官赏各有差。

开皇三年四月，吐谷浑寇临洮，洮州刺史《皮子信》死
之。五月，行军元帅《窦荣定》破《吐谷浑》于凉州。六月，行
军总管《梁远》破《吐谷浑》于尔汗山，斩其名王。

按：《隋书高祖本纪》云云。

开皇四年四月宴吐谷浑使者于大兴殿。

按：《隋书高祖本纪》云云。

开皇六年吐谷浑夷《吕子嵬》《王诃》谋率部落诣阙请
兵迎之不许。

按《隋书高祖本纪》，不载。按《吐谷浑传》，“吐谷浑入寇
廓州，州兵击走之。夷吕在位百年，屡因喜怒废其太
子而杀之。其后太子惧见废辱，遂谋执夷吕而降，请
兵于边吏。秦州总管河间王弘请将兵应之，上不许。
太子谋泄，为其父所杀，复立其少子嵬王诃为太子。
叠州刺史杜粲请因其衅而讨之，上又不许。六年，嵬
王”诃复惧其父诛之，谋率部落万五千人户将归国，
遣使诣阙，请兵迎接。上谓侍臣曰：“浑贼风俗，特异人
伦，父既不慈，子复不孝。朕以德训人，何有成其恶逆
也！吾当教之以义方耳。”乃谓使者曰：“朕受命于天，抚
育四海，望使一切生人皆以仁义相向，况父子天性，
何得不相亲爱也！”吐谷浑主既是嵬王“之父，嵬王是
吐谷浑主太子，父有不是，子须陈谏。若谏而不从，当
令近臣亲戚，内外讽谕，必不可泣涕而道之。人皆有
情，必当感悟，不可潜谋非法，受不孝之名。溥天之下，
皆是朕臣妾，各为善事，即称朕心。嵬王既有好意，欲
来投朕，朕唯教嵬王为臣子之法，不可远遣兵马，助
为恶事。”嵬王乃止。

开皇八年，吐谷浑王拓拔木弥请归化。是岁，移兹《裒
素》死，弟树归袭。

按《隋书高祖本纪》，不载。按《吐谷浑本传》，八年，其名
王拓拔木弥请以千馀家归化。上曰：“溥天之下，皆曰：
朕臣虽复荒遐，未识风教，朕之抚育，俱以仁孝为本。
浑贼惛狂，妻子怀怖，并思归化，自救危亡。然叛夫背
父，不可收纳。又其本意，正是避死，若今遣拒，又复不
仁。若更有意信，但宜慰抚，任其自拔，不须出兵马应
接之。其妹夫及甥欲来，亦任其意，不劳劝诱也。”是岁，
河南王移玆裒素死，高祖令其弟树归袭统其众。
开皇十年七月，吐谷浑遣使朝贡。

按：《隋书高祖本纪》云云。

开皇十一年，吐谷浑遣使贡献。是年，夷吕卒，子伏立，
请以女备后庭，不许。

按《隋书高祖本纪》，开皇十一年二月，吐谷浑遣使贡
方物。三月，遣通事舍人若干洽使于吐谷浑。按《吐
谷浑本传》：平陈之后，夷吕大惧，遁逃保险，乃不敢为
寇。十一年，夷吕卒，子伏立，使其兄子无素奉表称藩，
并献方物，请以女备后庭。上谓滕王曰：“此非至诚，但
急计耳。”乃谓无素曰：“朕知浑主欲令女事朕，若依来
请，佗国闻之，便当相学。一许一塞，是谓不平；若并许
之，又非好法。朕情存安养，欲令遂性，岂可聚敛子女，
以实后宫乎！”竟不许。

开皇十二年十二月吐谷浑遣使贡方物。

按《隋书高祖本纪》云云。按《吐谷浑本传》。“十二年。遣
刑部尚书宇文㢸抚慰之。
开皇十五年五月。吐谷浑遣使贡方物。”

按：《隋书高祖本纪》云云。

开皇十六年，以光化公主妻吐谷浑主伏。伏上表称
“公主为天后”，不许。

按《隋书高祖本纪》，不载。按《吐谷浑本传》：“十六年，以
光化公主妻伏伏，上表称公主为天后，上不许。明年，
其国大乱，国人杀伏，立其弟伏允为主，使使陈废立
之事，并谢专命之罪，且请依俗尚主，上从之。自是朝
贡岁至，而常访国家消息，上甚恶之。”

### 炀帝大业三年六月吐谷浑遣使贡方物

按：《隋书炀帝本纪》云云。

大业四年七月左翊卫大将军《宇文述》破吐谷浑于
曼头赤水。

按《隋书炀帝本纪》云云。按《吐谷浑本传》，“炀帝即位，
伏允遣其子顺来朝。时铁勒犯塞，帝遣将军冯孝慈
出炖煌以御之。孝慈战不利，铁勒遣使谢罪请降。帝
遣黄门侍郎裴矩慰抚之，讽令击吐谷浑以自劾。铁
勒许诺，即勒兵袭吐谷浑，大败之。伏允东走，保西平
境。帝复令观王雄出浇河，许公宇文述出西平以掩
之，大破其众，伏允遁逃，部落来降者十万馀口，六畜
三十馀万。”述追之急，伏允惧，南遁于山谷间，其故地

戍，发天下轻罪徙居之。于是留顺不之遣。伏允无以
自资，率其徒二千骑客于党项。帝立顺为主，送出玉
门，令统馀众，以其大宝王尼洛周为辅。至西平，其部
下杀洛周，顺不果入而还。

大业五年五月将军张定和等讨吐谷浑死之六月
将军李琼等追吐谷浑主亦死之。

按《隋书炀帝本纪》，“大业五年四月，吐谷浑遣使来朝。
五月，吐谷浑主率众保覆袁川。帝分命内史元寿南
屯金山，兵部尚书段文振北屯雪山，太仆卿杨义臣
东屯琵琶峡，将军张寿西屯泥岭，四面围之。浑主伏
允以数十骑遁出，遣其名王诈称伏允，保车我真山。
壬辰，诏右屯卫大将军张定和往捕之。定和挺身挑”
战，为贼所杀。亚将柳武建击破之，斩首数百级。甲午，
其仙头王被围穷蹙，率男女十馀万口来降。六月丁
酉，遣左光禄大夫梁默、右翊卫将军李琼等追浑主，
皆遇贼，死之。

大业十三年。吐谷浑伏允复其故地。

按《隋书炀帝本纪》不载。按《吐谷浑本传》：“大业末，天
下乱，伏允复其故地，屡寇河右郡县，不能御焉。”